text: LA 12a FESTA MAJOR DE PORQUERES | Reporters Qruli
  Reporters Qruli
  Revista digital. INS Pla de l'Estany – Banyoles
  Us recomanem…
  LA 12a FESTA MAJOR DE PORQUERES
  Des de fa dotze anys Porqueres, el municipi veí, celebra les seves festes. Aquest any han estat el 13, 14, 15 i 16 de maig.
  Divendres, 13 de maig
  Es va fer el pregó a càrrec de la Sra. Anna Maria Balsach i Casablancas, al Centre Cívic del poble. Gàrgoles de Foc va iniciar els focs artificials.
  Gran part de la gent es va quedar fins altes hores de la matinada per el moment més esperat, els concerts. Van tocar Krit, Auxili i Albercock.
  Dissabte, 14 de maig
  El segon dia hi va haver una ruta botànica per conèixer les plantes del nostre entorn. A continuació GAP (Gimnàstica Artística Porqueres) va fer una exhibició. Posteriorment l'Ajuntament de Porqueres va inaugurar l'11a Exposició de Flors.
  La 6a Festa d'Homenatge a la Gent Gran va acabar amb un refrigeri per als assistents. A continuació els Esperxats de l'Estany, els Marrecs de Salt i els Castellers de Castelldefels van fer una actuació castellera a la plaça major.
  La Principal de Porqueres i la de Banyoles van celebrar el 12è Aplec de Primavera.
  Quim Masferrer va presentar la seva obra teatral titulada "Temps". Finalment els Concerts de Pelukass, Germà Negre i Smoking Souls van tancar la festa a altes hores de la matinada.
  Diumenge, 15 de maig
  Al pavelló es va celebrar la VIII Trobada de Vespes; a l'Ajuntament, la Trobada de Puntaires, i a Can Carreres, el Cercavila de gegants i capgrossos de Porqueres i Banyoles acompanyats de la banda Txiqui de Gàrgoles de Foc.
  A les 5 de la tarda la Gran Escambellada va animar els infants de 6 a 12 anys.
  Ducoraçao, un grup de hip hop del Centre Cívic, va dur a terme una exhibició. Tot seguit Reggae per Xics va fer un concert familiar.
  A les 9 del vespres va tocar Cesk Freixas a la zona esportiva.
  Dilluns, 16 de maig
  A la zona esportiva es va fer l'esmorzar del ganut mentre es coïa una vedella.
  A les 11 del matí es van fer tallers familiars a l'Exposició de Flors a l'Ajuntament.
  A les 12 del migdia es va celebrar el centenari del naixement de l'artista Carles Fontserè, amb una visita guiada a can Tista; al Centre Cívic de Porqueres, Concert de la Coral Les Estunes, i seguidament es van premiar els guanyadors de l'Exposició de Flors.